CELEX: C2005/229/74
Language: el
Date: 2005-09-17 00:00:00
Title: Υπόθεση T-287/05: Προσφυγή της Idoia Bengoa Geisler και δύο άλλων υπαλλήλων κατά του Δικαστηρίου των Ευρωπαϊκών Κοινοτήτων, που ασκήθηκε την 15η Ιουλίου 2005

17.9.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 229/35
            
         Προσφυγή της Idoia Bengoa Geisler και δύο άλλων υπαλλήλων κατά του Δικαστηρίου των Ευρωπαϊκών Κοινοτήτων, που ασκήθηκε την 15η Ιουλίου 2005
   (Υπόθεση T-287/05)
   (2005/C 229/74)
   Γλώσσα διαδικασίας: η γαλλική
   Οι Idoia Bengoa Geisler, Cristina López Roca και Maria Manuela Farrajota, κάτοικοι Λουξεμβούργου, εκπροσωπούμενες από τους δικηγόρους Sébastien Orlandi, Xavier Martin, Albert Coolen, Jean-Noël Louis και Etienne Marchal, με τόπο επιδόσεων στο Λουξεμβούργο, άσκησαν ενώπιον του Πρωτοδικείου των Ευρωπαϊκών Κοινοτήτων την 15η Ιουλίου 2005 προσφυγή κατά του Δικαστηρίου των Ευρωπαϊκών Κοινοτήτων.
   Οι προσφεύγουσες ζητούν από το Πρωτοδικείο:
   
               —
            
            
               Να ακυρώσει τις αποφάσεις περί διορισμού των προσφευγουσών ως υπαλλήλων των Ευρωπαϊκών Κοινοτήτων στο μέτρο που καθορίζουν το βαθμό προσλήψεως αυτών κατ' εφαρμογήν των άρθρων 12 και 13 του παραρτήματος XIII του Κανονισμού Υπηρεσιακής Καταστάσεως·
            
         
               —
            
            
               να καταδικάσει το Δικαστήριο των Ευρωπαϊκών Κοινοτήτων στα δικαστικά έξοδα.
            
         Λόγοι ακυρώσεως και κύρια επιχειρήματα
   Οι προσφεύγουσες, υπάλληλοι του Δικαστηρίου των Ευρωπαϊκών Κοινοτήτων, που προσελήφθησαν μετά την 1η Μαΐου 2004 ως επιτυχούσες διαγωνισμών των οποίων η προκήρυξη είχε δημοσιευθεί προ αυτής της ημερομηνίας, προβάλλουν την ύπαρξη δυσμενούς διάκρισης εκ του γεγονότος ότι οι όροι κατατάξεώς τους, σύμφωνα με το άρθρο 12 του παραρτήματος XIII του κανονισμού (ΕΚ, Ευρατόμ) 723/2004 για την τροποποίηση του Κανονισμού Υπηρεσιακής Καταστάσεως των υπαλλήλων, είναι διάφοροι αυτών που ίσχυσαν για τους επιτυχόντες των ιδίων διαγωνισμών που προσελήφθησαν πριν από την τροποποίηση αυτή του Κανονισμού Υπηρεσιακής Καταστάσεως. Προς στήριξη της προσφυγής τους επικαλούνται τους ιδίους λόγους ακυρώσεως και επιχειρήματα με τους προβληθέντες από τους προσφεύγοντες στην υπόθεση T-130/05 (1).
   
      (1)  ΕΕ C 132 της 28-5-2005, σ. 31.